પરિવારમાં એકબીજાને વાયા ઓનલાઈન શોપિંગ ગિફ્ટ આપીને એકબીજાની કૅર લેવામાં આવે છે. ટૅક્નોલોજિકલ પ્રોગ્રેસની સાથે-સાથે ડિજિટલ ઇન્ડિયાના નાગરિકોનાં દિમાગ-દિલ યંત્રવત્ વર્તવા લાગ્યાં છે. કેમ નહીં, ઈન્ટરનેટના આગમન પહેલાં પણ ઢગલો ભદ્ર એવં ધનિક જનમાં શોપિંગનો ક્રેઝ કે ખરીદીનું બંધાણ હતું જ. વન્સ અપોન એ ટાઇમ ભારતીય સંસ્કૃતિમાં ઘર માટે રોટી કમાનાર રોજ સંધ્યા પશ્ચાત પાછો ફરે તો વેણી યા પ્રસાદ લઈને ઘરમાં પ્રવેશે એ શુભ કર્મ ગણાતું હતું. આજે ઘરના મહદ્ મેમ્બર્સ એકબીજા સાથે ઓનલાઇન શોપિંગની સ્પર્ધા કરે તે પોઝિટિવ કરતાં બે સ્ટેપ ઊંચે એવી પ્રોગ્રેસિવ એક્શન-રિએક્શન લેખાય છે. વારુ, ભારત ભલે વિકાસશીલ દેશ હોય વી આર ડેવલપ્ડ. આખરે ત્રણસો ૬૫ દિવસના દરેક ૨૪ કલાક શોપિંગ મૉલ્સ પોતાની હથેળીમાં ખુલ્લા રહેતાં હોય તો એનો ઉપયોગ તો કરવો જ પડે ને?